nibzard/narodne-novine-full-text-markdown huggingface dataset:
## Rješenje o imenovanju predsjednika, članova i tajnice Povjerenstva za dodjelu koncesija za korištenje poljoprivrednog zemljišta u vlasništvu Republike Hrvatske

### NN 32/1997 (26.3.1997.), Rješenje o imenovanju predsjednika, članova i tajnice Povjerenstva za dodjelu koncesija za korištenje poljoprivrednog zemljišta u vlasništvu Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
31. stavka 2. Zakona o poljoprivrednom zemljištu ("Narodne novine", broj
54/94 - pročišćeni tekst), Vlada Republike Hrvatske je na sjednici održanoj
20. ožujka 1997. godine donijela

## **RJEŠENJE**

### **O IMENOVANJU PREDSJEDNIKA, ČLANOVA I TAJNICE POVJERENSTVA ZA DODJELU KONCESIJA ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

1. Imenuje se IVAN JUROŠ predsjednikom Povjerenstva za dodjelu koncesija
za korištenje poljoprivrednog zemljišta u vlasništvu Republike Hrvatske.

2. Za članove Povjerenstva za dodjelu koncesija za korištenje poljoprivrednog
zemljišta u vlasništvu Republike Hrvatske, imenuje se:

- ĐURO PERICA

- DRAGO KRPINA

- MILAN STIPIĆ

- IVAN ŠALINOVIĆ.

3. Za tajnicu Povjerenstva za dodjelu koncesija za korištenje poljoprivrednog
zemljišta u vlasništvu Republike Hrvatske određuje se ŽELJKA LUKAČEVIĆ
SUBOTIĆ.

Klasa: 080-02/97-01/42
Urbroj: 50304/2-97-01
Zagreb, 20. ožujka 1997.

Predsjednik
**mr. Zlatko Mateša,** v. r.

Rješenje, NN 32/1997-466
## Pravilnik o izmjenama Pravilnika o razvrstavanju građevina, građevinskih dijelova i prostora u kategorije ugroženosti od požara

### NN 32/1997 (26.3.1997.), Pravilnik o izmjenama Pravilnika o razvrstavanju građevina, građevinskih dijelova i prostora u kategorije ugroženosti od požara

# VLADA REPUBLIKE HRVATSKE

Na temelju članka 6. stavka 2. i članka 7. stavka 7. Zakona o zaštiti
od požara ("Narodne novine" br. 58/93) ministar unutarnjih poslova donosi

## **PRAVILNIK**

### **O IZMJENAMA PRAVILNIKA O RAZVRSTAVANJU GRAĐEVINA, GRAĐEVINSKIH DIJELOVA I PROSTORA U KATEGORIJE UGROŽENOSTI OD POŽARA**

Članak I.

U Pravilniku o razvrstavanju građevina, građevinskih dijelova i prostora
u kategorije ugroženosti od požara ("Narodne novine" br. 62/94) članak
9. mijenja se i glasi:

"Iznimno, kategorija ugroženosti od požara u koju se razvrstava građevina
ili prostor iz članka 6. ovoga Pravilnika odnosno broj vatrogasaca određen
člankom 8. ovoga Pravilnika može se promijeniti ako je vlasnik odnosno
korisnik građevine ili prostora dodatno poduzeo tehničke i organizacijske
mjere zaštite od požara (stabilni sustavi za dojavu i gašenje požara, požarni
sektori i sl.).

U slučaju iz stavka 1. ovoga članka kategorija ugroženosti od požara
odnosno broj vatrogasaca određivat će se na temelju u svijetu priznatih
metoda za izradu procjene ugroženosti od požara, koju je dužan izraditi
vlasnik odnosno korisnik građevine ili prostora.

Ako je procjenom ugroženosti od požara predviđeno poduzimanje tehničkih
i organizacijskih mjera zaštite od požara mjere se moraju provesti prije
podnošenja zahtjeva za promjenu kategorije ugroženosti od požara.

Zahtjev za promjenu kategorije ugroženosti od požara odnosno promjenu
broja vatrogasaca, sa procjenom ugroženosti od požara, podnosi se policijskoj
upravi na čijem području se nalazi građevina ili prostor za koji se traži
promjena kategorije ugroženosti od požara.

O zahtjevu za promjenu kategorije ugroženosti od požara odnosno promjenu
broja vatrogasaca policijska uprava iz stavka 4. ovoga članka odlučuje
rješenjem."

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Broj: 511-01-90-5711/1-97
Zagreb, 17. veljače 1997.

Ministar
**Ivan Penić,** v. r.

Pravilnik, NN 32/1997-467
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 32/1997 (26.3.1997.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# **MINISTARSTVO UNUTARNJIH POSLOVA**

Temeljem članka 18. stavka 4. Zakona o oružju ("Narodne novine" br.
69/92., 26/93., 43/93., 29/94., 108/95. i 20./96.), ministar unutarnjih
poslova, uz suglasnost ministra zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 13/94., 95/95., 17/96., 50/96., 54/96.,
67/96. i 110/96.) u točci I. iza rednog broja 41. dodaju se brojevi i riječi:

42 Dom zdravlja Krk,

43. Privatna ordinacija medicine rada, Mr. sc. Slavenka Majski-Cesarec,
dr. med. spec. medicine rada, Varaždin,

44. Dom zdravlja Donja Stubica."

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-51664/2-1996.
Zagreb, 17. ožujka 1997.

Ministar
**Ivan Penić,** v. r.

Rješenje, NN 32/1997-468
## Naredba o vremenu u kojem zračne luke moraju biti otvorene

### NN 32/1997 (26.3.1997.), Naredba o vremenu u kojem zračne luke moraju biti otvorene

# **MINISTARSTVO POMORSTVA, PROMETA I VEZA**

Na temelju članka 263. Zakona o zračnoj plovidbi ("Narodne novine",
broj 53/91, 26/93 i 109/93), ministar pomorstva, prometa i veza donosi

## **NAREDBU**

### **O VREMENU U KOJEM ZRAČNE LUKE MORAJU BITI OTVORENE**

I.

Zračne luke moraju biti otvorene:

![](dodatni/368388.gif)

(a) na zahtjev najmanje 24 sata ranije

(b) izvan naznačenog vremena otvorenosti, na zahtjev.

(c) izvan naznačenog vremena otvorenosti, na poseban zahtjev i uz prethodnu
najavu 24 sata ranije.

(d) - za zrakoplove (do dužine od 28 metara) koji koriste zračne luke,
svrstane, u smislu Pravilnika o vatrogasnoj službi u zračnoj luci, u vatrogasne
kategorije do uključivo šeste, uz prethodnu najavu najmanje 24 sata ranije.

- izvan naznačenog vremena otvorenosti, uz prethodnu najavu najmanje
24 sata ranije.

- Zračna luka Pula mora biti otvorena za prihvat zrakoplova, poradi
sigurnosti zračne plovidbe, kao alternativna zračna luka, i izvan vremena
otvorenosti naznačenog u tablici iz točke I. ove Naredbe, a u vremenu od
22.00 do 06.00 sati u razdoblju od 30. ožujka 1997. do 25. listopada 1997.

(e) Zračna luka Aerodrom Rijeka - Rivijera Kvarner bit će otvorena

- za prihvat i otpremu zrakoplova dužine do 18 metara

- za prihvat i otpremu zrakoplova dužine veće od 18 metara uz prethodnu
najavu

- za prihvat i otpremu zrakoplova izvan naznačenog vremena otvorenosti
uz prethodnu najavu najmanje 24 sata ranije.

(f) izvan naznačenog vremena otvorenosti, uz prethodnu najavu.

(g) izvan naznačenog vremena otvorenosti, na zahtjev najmanje 24 sata
ranije.

II.

Pod vremenom u kojem zračna luka mora biti otvorena u smislu ove naredbe,
podrazumijeva se vrijeme od početka do završetka rada službi utvrđenih
propisima.

III.

Aerodromska kontrola letenja postupat će prema odredbi članka 191.,
stavka 2. Zakona o zračnoj plovidbi u slučajevima korištenja zračne luke
izvan vremena otvorenosti.

IV.

Vrijeme kada su zračne luke otvorene računa se po mjesnom vremenu.

V.

Na dan primjene ove naredbe prestaje važiti Naredba o vremenu u kojem
zračne luke moraju biti otvorene ("Narodne novine", broj 92/96 i 108/96).

VI.

Ova Naredba stupa na snagu danom objave u "Narodnim novinama", a primjenjuje
se u razdoblju navedenom u tablici iz točke I. ove Naredbe.

Klasa: 011-01/97-01/28
Urbroj: 530-01-97-01
Zagreb, 24. ožujka 1997.

Ministar
pomorstva, prometa i veza
**mr. Željko Lužavec,** v. r.

Naredba, NN 32/1997-469
## Odluka o izmjeni Odluke o obveznoj rezervi banaka i štedionica

### NN 32/1997 (26.3.1997.), Odluka o izmjeni Odluke o obveznoj rezervi banaka i štedionica

# **NARODNA BANKA HRVATSKE**

Na temelju članka 11. i članka 67. stavka 1. točke 7. Zakona o Narodnoj
banci Hrvatske ("Narodne novine" br. 35/95. - pročišćeni tekst), Savjet
Narodne banke Hrvatske, na sjednici održanoj 20. ožujka 1997. godine donio
je

## **ODLUKU**

**O IZMJENI ODLUKE O OBVEZNOJ REZERVI BANAKA
I ŠTEDIONICA**

I.

U točki II. stavku 1. pod a) Odluke o obveznoj rezervi banaka i štedionica
("Narodne novine" br. 85/94, 31/95, 35/95, 64/95, 76/96 i 87/96) postotak
"35,85%" zamjenjuje se postotkom "34,85%".

U točki II. stavak 2. briše se.

II.

Točka IIa. briše se.

III.

Ova Odluka stupa na snagu danom objave u "Narodnim novinama", a primjenjuje
se od 31. ožujka 1997. godine.

O. br. 383/97.
Zagreb, 20. ožujka 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb,** v. r.

Odluka, NN 32/1997-470
## Odluka o imenovanju predsjednika općinskih sudova broj ID-56

### NN 32/1997 (26.3.1997.), Odluka o imenovanju predsjednika općinskih sudova broj ID-56

# NARODNA BANKA HRVATSKE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 25. veljače 1997. godine, donijelo je

## **ODLUKU**

### **O IMENOVANJU PREDSJEDNIKA OPĆINSKIH SUDOVA**

I

Za predsjednika *Općinskog suda u Čakovcu* imenuje se:

- Jasna Vehtersbah-Stojan, predsjednik Prekršajnog suda u Čakovcu.

Za predsjednika *Općinskog suda u Gračacu* imenuje se:

- Jure Zec, diplomirani pravnik iz Splita.

Za predsjednika *Općinskog suda u Koprivnici* imenuje se:

- Krešimir Kraljic, sudac Županijskog suda u Bjelovaru.

Za predsjednika *Općinskog suda u Vukovaru* imenuje se:

- Ivan Vulić, sudac Općinskog suda u Vukovaru.

II

Imenovani predsjednici općinskih sudova stupit će na dužnost dana 14.
ožujka 1997. godine.

Broj: ID-56/1997.
Zagreb, 25. veljače 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 32/1997-471
## Odluka o imenovanju sudaca Općinskog suda u Kninu broj ID-54

### NN 32/1997 (26.3.1997.), Odluka o imenovanju sudaca Općinskog suda u Kninu broj ID-54

# NARODNA BANKA HRVATSKE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine" , broj 58/93), Državno sudbeno vijeće
na sjednici održanoj 25. veljače 1997. godine, donijelo je

## **ODLUKU**

### **O IMENOVANJU SUDACA OPĆINSKOG SUDA U KNINU**

I

Za suce *Općinskog suda u Kninu* imenuju se:

1. Ante Anić, diplomirani pravnik iz Drniša,

2. Dijana Jakoliš, diplomirani pravnik iz Šibenika,

3. Maja Šupe, sudski savjetnik u Županijskom sudu u Šibeniku.

II

Imenovani suci općinskog suda stupit će na dužnost dana 14. ožujka 1997.
godine.

Broj: ID-54/1997.
Zagreb, 25. veljače 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 32/1997-472
## Odluka o imenovanju sudaca Županijskog suda u Vukovaru (u osnivanju) broj ID-55

### NN 32/1997 (26.3.1997.), Odluka o imenovanju sudaca Županijskog suda u Vukovaru (u osnivanju) broj ID-55

# NARODNA BANKA HRVATSKE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 25. veljače 1997. godine, donijelo je

## **ODLUKU**

### **O IMENOVANJU SUDACA ŽUPANIJSKOG SUDA U VUKOVARU (u osnivanju)**

I

Za suce *Županijskog suda u Vukovaru* imenuju se:

1. Stjepan Margić, sudac Općinskog suda u Virovitici,

2. Željko Marin, sudac Općinskog suda u Vinkovcima,

3. Berislav Matanović, sudac Općinskog suda u Vinkovcima,

4. Branka Ratkajec Čović, sudac Općinskog suda u Vukovaru,

5. Miroslav Šovanj, sudac Općinskog suda u Vukovaru.

II

Imenovani suci županijskog suda stupit će na dužnost dana 14. ožujka
1997. godine.

Broj: ID-55/1997.
Zagreb, 25. veljače 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 32/1997-473
## Odluka o imenovanju predsjednika prekršajnih sudova broj ID-57

### NN 32/1997 (26.3.1997.), Odluka o imenovanju predsjednika prekršajnih sudova broj ID-57

# NARODNA BANKA HRVATSKE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 25. veljače 1997. godine, donijelo je

## **ODLUKU**

### **O IMENOVANJU PREDSJEDNIKA PREKRŠAJNIH SUDOVA**

I

Za predsjednika *Prekršajnog suda u Belom Manastiru* imenuje se:

- Jadranka Pajur, sudac Prekršajnog suda u Osijeku.

Za predsjednika *Prekršajnog suda u Glini* imenuje se:

- Drenka Kreštelica-Pavletić, sudac Prekršajnog suda u Zagrebu.

Za predsjednika *Prekršajnog suda u Obrovcu* imenuje se:

- Lorinda Tolić, sudac Prekršajnog suda u Zadru.

Za predsjednika *Prekršajnog suda u Slunju* imenuje se:

- Nada Turkalj, predsjednik Prekršajnog suda u Slunju.

II

Imenovani predsjednici prekršajnih sudova stupit će na dužnost dana
14. ožujka 1997. godine.

Broj: ID-57/1997.
Zagreb, 25. veljače 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 32/1997-474
## Odluka o imenovanju općinskih državnih odvjetnika broj ID-58

### NN 32/1997 (26.3.1997.), Odluka o imenovanju općinskih državnih odvjetnika broj ID-58

# NARODNA BANKA HRVATSKE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 25. veljače 1997. godine, donijelo je

## **ODLUKU**

### **O IMENOVANJU OPĆINSKIH DRŽAVNIH ODVJETNIKA**

I.

Za općinskog državnog odvjetnika u *Općinskom državnom odvjetništvu
u Križevcima* imenuje se:

- Darko Pavičić, zamjenik općinskog državnog odvjetnika u Općinskom
državnom odvjetništvu u Križevcima raspoređen na dužnost općinskog državnog
odvjetnika u Općinskom državnom odvjetništvu u Križevcima.

Za općinskog državnog odvjetnika u *Općinskom državnom odvjetništvu
u Belom Manastiru*imenuje se:

- Miroslav Kraljević, zamjenik općinskog državnog odvjetnika u Općinskom
državnom odvjetništvu u Osijeku.

Za općinskog državnog odvjetnika u *Općinskom državnom odvjetništvu
u Slatini* imenuje se:

- Romeo Waller, zamjenik općinskog državnog odvjetnika u Općinskom državnom
odvjetništvu u Našicama.

Za općinskog državnog odvjetnika u *Općinskom državnom odvjetništvu
u Jastrebarskom* imenuje se:

- Dalibor Zidanić, općinski državni odvjetnik u Općinskom državnom odvjetništvu
u Jastrebarskom.

Za općinskog državnog odvjetnika u *Općinskom državnom odvjetništvu
u Ivancu* imenuje se:

- Ljiljana Vever, zamjenik općinskog državnog odvjetnika u Općinskom
državnom odvjetništvu u Ivancu raspoređen na dužnost općinskog državnog
odvjetnika u Općinskom državnom odvjetništvu u Ivancu.

Za općinskog državnog odvjetnika u *Općinskom državnom odvjetništvu
u Splitu* imenuje se:

- Nediljko Ivančević, zamjenik općinskog državnog odvjetnika u Općinskom
državnom odvjetništvu u Splitu raspoređen na dužnost općinskog državnog
odvjetnika u Općinskom državnom odvjetništvu u Splitu.

Za općinskog državnog odvjetnika u *Općinskom državnom odvjetništvu
u Pazinu* imenuje se:

- Mile Buljan, općinski državni odvjetnik u Općinskom državnom odvjetništvu
u Poreču.

II

Imenovani općinski državni odvjetnici stupit će na dužnost dana 18.
ožujka 1997. godine.

Broj: ID-58/1997.
Zagreb, 25. veljače 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 32/1997-475
## Ispravak Državnog plana obrane od poplava

### NN 32/1997 (26.3.1997.), Ispravak Državnog plana obrane od poplava

# DRŽAVNO SUDBENO VIJEĆE

Nakon izvršene usporedbe s izvornim tekstom utvrđena je pogreška u tekstu
Državnog plana obrane od poplava, objavljenom u "Narodnim novinama" od
28. siječnja 1997. godine br. 8/97., pa se daje

## **ISPRAVAK**

### **DRŽAVNOG PLANA OBRANE OD POPLAVA**

U Državnom planu obrane od poplava ("Narodne novine", br. 8/97), u privitku
1. "Tehnički i ostali podaci potrebni za provođenje mjera obrane od poplave
po dionicama" iza "2. Vodnog područja sliva Save" - podnaslova "8. Područje
Županije karlovačke" ispušteno je "3. Vodno područje Primorsko-istarskih
slivova", koje glasi:

![](dodatni/368389.gif)
![](dodatni/368390.gif)
![](dodatni/368391.gif)

Urbroj: 50501-97-280
Zagreb, 25. ožujka 1997.

Glavni i odgovorni urednik
**Marijan Prus,** v. r.

Ostalo, NN 32/1997-479
## Uredba o dopuni Zakona o sanaciji određenih poduzeča

### NN 33/1997 (28.3.1997.), Uredba o dopuni Zakona o sanaciji određenih poduzeča

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 90/96), Vlada Repubilke Hrvatske
je na sjednici održanoj 27. ožujka 1997. godine donijela

## **UREDBU**

### **O DOPUNI ZAKONA O SANACIJI ODREĐENIH PODUZEĆA**

Članak 1.

U Zakonu o sanaciji određenih poduzeća ("Narodne novine", broj 56/95)
u članku 2. iza stavka 1. dodaje se novi stavak 2., koji glasi:

"Donošenjem odluke o otvaranju postupka sanacije određenog poduzeća
otvara se i postupak sanacije onih poduzeća koja su u njihovom pretežitom
vlasništvu odnosno čije udjele odnosno dionice pretežito drže".

Raniji stavak 2. ovoga članka postaje stavak 3.

Članak 2.

U članku 3. dodaje se novi stavak 3. koji glasi:

"Vjerovničko vijeće imenovano u skladu sa stavkom 1. ovoga članka ima
ista ovlaštenja i prema poduzećima odnosno društvima koja su u pretežitom
vlasništvu odnosno čije udjele odnosno dionice pretežito drži poduzeće
odnosno društvo koje je u postupku sanacije".

Članak 3.

Dodaje se novi članak 11a. koji glasi:

"Poduzeće odnosno društvo za koje je temeljem ovoga Zakona otvoren postupak
sanacije uskladit će svoje opće akte s odredbama Zakona o trgovačkim društvima
nakon okončanja tog postupka".

Članak 4.

Danom primjene ove Uredbe prestaje važiti Uredba o dopuni Zakona o sanaciji
određenih poduzeća ("Narodne novine", broj 109/95.)

Članak 5.

Ova Uredba stupa na snagu danom objave u "Narodnim novinama", a primjenjuje
se od 1. travnja 1997. godine.

Klasa: 423-04/95-01/01
Urbroj: 5030116-97-1
Zagreb, 27. ožujka 1997.

Predsjednik
**mr. Zlatko Mateša,** v. r.

Uredba, NN 33/1997-482
## Uredba o izmjeni i dopuni Zakona o priznavanju novostvorenih, odobravanju uvođenja u proizvodnju stranih i zaštiti sorti poljoprivrednog i šumskog bilja

### NN 33/1997 (28.3.1997.), Uredba o izmjeni i dopuni Zakona o priznavanju novostvorenih, odobravanju uvođenja u proizvodnju stranih i zaštiti sorti poljoprivrednog i šumskog bilja

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama ure/đuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 90/96.), Vlada Republike Hrvatske
je na sjednici održanoj 27. ožujka 1997. godine donijela

## **UREDBU**

### **O IZMJENI I DOPUNI ZAKONA O PRIZNAVANJU NOVOSTVORENIH, ODOBRAVANJU UVOĐENJA U PROIZVODNJU STRANIH I ZAŠTITI SORTI POLJOPRIVREDNOG I ŠUMSKOG BILJA**

Članak 1.

U Zakonu o priznavanju novostvorenih, odobravanju uvođenja u proizvodnju
stranih sorti poljoprivrednog i šumskog bilja ("Narodne novine", br. 53/91.,
26/93. i 29/94.), u članku 21. stavku 5. točki 2. riječ: "povrća" briše
se.

Iza stavka 5. dodaje se novi stavak koji glasi:

"Strane sorte povrća ispituju se u polju, u proizvodnom pokusu, u jednoj
vegetacijskoj sezoni".

Članak 2.

Danom primjene ove Uredbe prestaje važiti Uredba o izmjeni i dopuni
Zakona o priznavanju novostvorenih, odobravanju uvođenja u proizvodnju
stranih i zaštiti sorti poljoprivrednog i šumskog bilja ("Narodne novine",
broj 25/96).

Članak 3.

Ova Uredba stupa na snagu danom objave u "Narodnim novinama" , a primjenjuje
se od 1. travnja 1997. godine.

Klasa: 320-20/96-02/01
Urbroj: 5030116-97-3
Zagreb, 27. ožujka 1997.

Predsjednik
**mr. Zlatko Mateša,** v. r.

Uredba, NN 33/1997-484
## Uredba o gospodarenju šumama oslobođenih akcijama "Bljesak" i "Olu

### NN 33/1997 (28.3.1997.), Uredba o gospodarenju šumama oslobođenih akcijama "Bljesak" i "Olu

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 90/96), Vlada Republike Hrvatske
je na sjednici održanoj 27. ožujka 1997. godine donijela

## **UREDBU**

### **O GOSPODARENJU ŠUMAMA OSLOBOĐENIH AKCIJAMA "BLJESAK" i "OLUJA"**

Članak 1.

Ovom Uredbom propisuje se gospodarenje šumama oslobođenih akcijama "Bljesak"
i "Oluja".

Članak 2.

Šumama prema članku 1. ove Uredbe gospodarit će se na osnovi godišnjeg
plana gospodarenja.

Izvršenje godišnjeg plana gospodarenja smatra se godinom izvršenja revidirane
odnosno obnovljene osnove gospodarenja gospodarskom jedinicom ili programa
za gospodarenje šumama.

Članak 3.

Danom primjene ove Uredbe prestaje važiti Uredba o gospodarenju šumama
oslobođenim akcijama "Bljesak" i "Oluja" ("Narodne novine", broj 33/96).

Članak 4.

Ova Uredba stupa na snagu danom objave u "Narodnim novinama", a primjenjuje
se od 1. travnja 1997. godine.

Klasa: 321-02/97-01/01
Urbroj: 5030116-97-1
Zagreb, 27. ožujka 1997.

Predsjednik
**mr. Zlatko Mateša,** v. r.

Uredba, NN 33/1997-486
## Odluka o prijenosu nekretnina u vlasništvu Republike Hrvatske u vlasništvo Sveučilišta Josipa Jurja Strossmayera u Osijeku

### NN 33/1997 (28.3.1997.), Odluka o prijenosu nekretnina u vlasništvu Republike Hrvatske u vlasništvo Sveučilišta Josipa Jurja Strossmayera u Osijeku

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 27. ožujka 1997. godine, donijela

## **ODLUKU**

### **O PRIJENOSU NEKRETNINA U VLASNIŠTVU REPUBLIKE HRVATSKE U VLASNIŠTVO SVEUČILIŠTA JOSIPA JURJA STROSSMAYERA U OSIJEKU**

I.

Prenose se u vlasništvo Sveučilišta Josipa Jurja Strossmayera u Osijeku,
nekretnine u vlasništvu Republike Hrvatske:

- k.č.br. 6660, upisana u Zk. ul. br. 5, k. o. Osijek površine 232048
m2, a koju u naravi čine zemljište, zgrade i poligon vojarne "Drava",

- k.č.br. 5543/I, upisana u Zk.ul.br. 4, k.o. Osijek, površine 18598
m2, a koju u naravi čine zemljište, zgrade i dvorište vojarne "Gaj".

Predmetne nekretnine ustupaju se sa cjelokupnom opremom i namještajem
u postojećim kuhinjama i restoranima.

Dozvoljava se Sveučilištu Josipa Jurja Strossmayera u Osijeku upis predmetnih
nekretnina u zemljišne knjige.

II.

Prenose se u vlasništvo Republike Hrvatske, temeljem Odluke Upravnog
vijeća Poljoprivrednog instituta Osijek, nekretnine u vlasništvu Poljoprivrednog
instituta Osijek:

- k.č.br. 10596, upisana u Zk.ul.br. 1, k. o. Osijek, površine 75290
m2, a koje su u naravi zemljište, zgrade, dvorište i oranica.

Republika Hrvatska upisat će predmetne nekretnine u zemljišne knjige.

III.

Ovlašćuju se Gojko Šušak, ministar obrane, Ivan Penić, ministar unutarnjih
poslova, dr. Ivica Kostović, potpredsjednik Vlade Republike Hrvatske i
ministar znanosti i tehnologije i Ljilja Vokić, ministrica prosvjete i
športa, za potpisivanje Sporazuma u svezi sa prijenosom predmetnih nekretnina.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 940-01/97-03/05
Urbroj: 5030107-97-1
Zagreb, 27. ožujka 1997.

Predsjednik
**mr. Zlatko Mateša,** v. r.

Odluka, NN 33/1997-487
## Odluka o izgradnji i investiranju u zdravstvene ustanove Republike Hrvatske

### NN 33/1997 (28.3.1997.), Odluka o izgradnji i investiranju u zdravstvene ustanove Republike Hrvatske

# **HRVATSKI ZAVOD ZA ZDRAVSTVENO OSIGURANJE**

Na osnovi odredbi članka 40. stavka 1. Zakona o zdravstvenoj zaštiti
("Narodne novine" br. 1/97 - pročišćeni tekst) i članka 13. Statuta Hrvatskog
zavoda za zdravstveno osiguranje ("Narodne novine" br. 1/94), Upravno vijeće
Hrvatskog zavoda za zdravstveno osiguranje na 29. sjednici održanoj 10.
ožujka 1997. godine donijelo je

## **ODLUKU**

### **O IZGRADNJI I INVESTIRANJU U ZDRAVSTVENE USTANOVE REPUBLIKE HRVATSKE**

Članak 1.

Zdravstvene ustanove, koje su uključene u mrežu zdravstvene djelatnosti
na području Republike Hrvatske, mogu započeti igradnju novih i rekonstrukciju,
odnosno adaptaciju postojećih objekata, te nabavu nove, odnosno zamjenu
postojeće medicinske ili nemedicinske opreme, pod uvjetom da pribave odobrenje
ministra zdravstva uz prethodnu suglasnost direktora Hrvatskog zavoda za
zdravstveno osiguranje (u daljnjem tekstu: Zavod).

Članak 2.

Dokumentacija potrebna za ishođenje suglasnosti iz čl. 1. ove Odluke
mora sadržavati projektnu zadaću s idejnim rješenjem, na osnovi kojeg mjerodavno
tijelo graditeljstva izdaje potrebne potvrde i dozvole za izradu glavnog
projekta, te popis medicinske i nemedicinske opreme uključujući planiranu
investicijsku vrijednost i izvore osiguranja novčanih sredstava s priloženim
odgovarajućim Odlukama.

Članak 3.

Izgradnja i rekonstrukcija u zdravstvenim ustanovama, te nabava nove
ili zamjena postojeće medicinske i nemedicinske opreme sukladno ovoj Odluci
obavlja se na način i prema postupku utvrđenim Zakonom o građenju ("Narodne
novine" br. 77/92, 82/92, 26/93 i 33/95) i Uredbom o postupku nabave robe
i usluga i ustupanja radova ("Narodne novine" br. 25/96, 26/96, 32/96 i
47/96), te odredbama posebnih zakona i propisa donesenih osnovom zakona.

Članak 4.

Odredbe članka 1., 2. i 3. ove Odluke ne primjenjuje se glede izvođenja
radova koje se ne smatra rekonstrukcijom u smislu odredbi Zakona o građenju
i radova koji su posebnim zakonom utvrđeni kao radovi za održavanje građevina
u smislu praćenja stanja građevine i poduzimanja mjera nužnih za sigurnost
i pouzdanost građevine, te život i zdravlje ljudi (investiciono i tekuće
održavanje).

Članak 5.

Sredstva se za investicijska održavanja zdravstvenih ustanova obračunavaju
prema stopi od 1,5%, a sredstva za tekuća održavanja prema stopi od 1,0%
na nabavnu vrijednost osnovnih sredstava zdravstvene ustanove.

Članak 6.

Stupanjem na snagu ove Odluke prestaje vrijediti Odluka o obustavi investicijskih
ulaganja u zdravstvenoj djelatnosti Republike Hrvatske ("Narodne novine"
br. 70/91 i 49/92).

Članak 7.

Ova Odluka stupa na snagu danom objave u "Narodnim novinama".

Klasa: 025-04/97-01/20
Urbroj: 338-01-04-97-1
Zagreb, 10. ožujka 1997.

Predsjednik Upravnog vijeća
Hrvatskog zavoda za
zdravstveno osiguranje
**prim. dr. sc. Mate Ljubičić,** v. r.

Odluka, NN 33/1997-489
## Odluka o razrješenju prof. dr. Pave Caputa dužnosti zamjenika ministra poljoprivrede i šumarstva

### NN 34/1997 (2.4.1997.), Odluka o razrješenju prof. dr. Pave Caputa dužnosti zamjenika ministra poljoprivrede i šumarstva

# **PREDSJEDNIK REPUBLIKE HRVATSKE**

Na osnovi članka 40. stavka 1. Zakona o sustavu državne uprave ("Narodne
novine", broj 75/93.) donosim

## **ODLUKU**

### **O RAZRJEŠENJU ZAMJENIKA MINISTRA POLJOPRIVREDE I ŠUMARSTVA**

prof. dr. PAVO CAPUT razrješuje se dužnosti zamjenika ministra poljoprivrede
i šumarstva.

Ova Odluka stupa na snagu danom donošenja.

Broj: 01-97-502/1
Zagreb, 24. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 34/1997-494
## Odluka o imenovanju Dubravka Novaka zamjenikom ministra poljoprivrede i šumarstva

### NN 34/1997 (2.4.1997.), Odluka o imenovanju Dubravka Novaka zamjenikom ministra poljoprivrede i šumarstva

# PREDSJEDNIK REPUBLIKE HRVATSKE

Na osnovi članka 40. stavka 1. Zakona o sustavu državne uprave ("Narodne
novine", broj 75/93.) donosim

## **ODLUKU**

### **O IMENOVANJU ZAMJENIKA MINISTRA POLJOPRIVREDE I ŠUMARSTVA**

DUBRAVKO NOVAK imenuje se zamjenikom ministra poljoprivrede i šumarstva.

Ova Odluka stupa na snagu danom donošenja.

Broj: 01-97-503/1
Zagreb, 24. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 34/1997-495
## Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Kraljevini Nizozemskoj

### NN 34/1997 (2.4.1997.), Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Kraljevini Nizozemskoj

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine", broj 48/96.), donosim

## **ODLUKU**

### **O IZMJENI ODLUKE O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U KRALJEVINI NIZOZEMSKOJ**

Odluka broj: 01-97-304/1 od 20. veljače 1997. godine, o razrješenju
gospodina Branka Salaja dužnosti izvanrednog i opunomoćenog veleposlanika
Republike Hrvatske u Kraljevini Nizozemskoj, sa sjedištem u Den Haagu,
koja je trebala stupiti na snagu 1. svibnja 1997., mijenja se i glasi:

"BRANKO SALAJ razrješuje se dužnosti izvanrednog i opunomoćenog veleposlanika
Republike Hrvatske u Kraljevini Nizozemskoj, sa sjedištem u Den Haagu,
s danom 15. svibnja 1997."

Broj: 01-96-501/1
Zagreb, 24. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 34/1997-496
## Odluka o razrješenju mr. Damira Zorića zvanja veleposlanika u Ministarstvu vanjskih poslova

### NN 34/1997 (2.4.1997.), Odluka o razrješenju mr. Damira Zorića zvanja veleposlanika u Ministarstvu vanjskih poslova

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine", broj 48/96.), donosim

## **ODLUKU**

### **O RAZRJEŠENJU VELEPOSLANIKA U MINISTARSTVU VANJSKIH POSLOVA**

mr. DAMIR ZORIĆ razrješuje se zvanja veleposlanika u Ministarstvu vanjskih
poslova.

Ova Odluka stupa na snagu danom donošenja.

Broj: 01-96-500/1
Zagreb, 24. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 34/1997-497
## Odluka o imenovanju dr. Miše Munivrane za generalnog konzula Republike Hrvatske u Sjedinjenim Američkim Državama, Savezna Država California

### NN 34/1997 (2.4.1997.), Odluka o imenovanju dr. Miše Munivrane za generalnog konzula Republike Hrvatske u Sjedinjenim Američkim Državama, Savezna Država California

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine", broj 48/96.), donosim

## **ODLUKU**

kojom se imenuje dr. MIŠO MUNIVRANA za generalnog konzula Republike
Hrvatske u Sjedinjenim Američkim Državama, Savezna Država California, sa
sjedištem u Los Angelesu i konzularnim područjem koje obuhvaća sljedeće
države: Washington, Oregon, Montana, Idaho, Nort Dakota, South Dakota,
Wyoming, Nebraska, Nevada, California, Utah, Colorado, Kansas, Oklahoma,
Texas, New Mexico, Arizona, Alaska i Hawaii.

Ova Odluka stupa na snagu danom donošenja.

Broj: 01-97-481/1
Zagreb, 19. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 34/1997-498
## Odluka o imenovanju dr. Pere Jurkovića glavnim savjetnikom Predsjednika Republike Hrvatske za gospodarstvo, o imenovanju Franke Barbić savjetnicom Predsjednika Republike Hrvatske za gospodarstvo, o ra

### NN 34/1997 (2.4.1997.), Odluka o imenovanju dr. Pere Jurkovića glavnim savjetnikom Predsjednika Republike Hrvatske za gospodarstvo, o imenovanju Franke Barbić savjetnicom Predsjednika Republike Hrvatske za gospodarstvo, o ra

# PREDSJEDNIK REPUBLIKE HRVATSKE

Na osnovi članka 106. Ustava Republike Hrvatske i članka 6. Odluke o
Uredu Predsjednika Republike Hrvatske ("Narodne novine", broj 86/94.),
donosim

## **ODLUKU**

dr. PERO JURKOVIĆ imenuje se glavnim savjetnikom Predsjednika Republike
Hrvatske za gospodarstvo.

FRANKA BARBIĆ imenuje se savjetnicom Predsjednika Republike Hrvatske
za gospodarstvo, do sada pomoćnica ministra financija za državno računovodstvo.

DARKO GRGURIĆ razrješuje se dužnosti savjetnika Predsjednika Republike
Hrvatske za gospodarstvo, na osobni zahtjev.

Ova Odluka stupa na snagu danom donošenja.

Broj: 01-96-507/1
Zagreb, 24. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 34/1997-499
## Uredba o izmjeni Uredbe o osnivanju Hrvatskog informativno-kulturnog zavoda

### NN 34/1997 (2.4.1997.), Uredba o izmjeni Uredbe o osnivanju Hrvatskog informativno-kulturnog zavoda

# VLADA REPUBLIKE HRVATSKE

Na temelju članka 12. Zakona o ustanovama ("Narodne novine", broj 76/93),
Vlada Republike Hrvatske je na sjednici održanoj 27. ožujka 1997. godine
donijela

## **UREDBU**

### **O IZMJENI UREDBE O OSNIVANJU HRVATSKOG INFORMATIVNO-KULTURNOG ZAVODA**

Članak 1.

U Uredbi o osnivanju Hrvatskog informativno-kulturnog zavoda ("Narodne
novine", broj 72/94) u članku 1. stavku 4. riječi "Mesnička 23" zamjenjuju
se riječima "Bogovićeva 1a".

U članku 5. stavku 3. riječi "šest članova" zamjenjuju se riječima "osam
članova".

Članak 2.

Ova Uredba stupa na snagu danom objave u "Narodnim novinama".

Klasa: 023-01/94-01/11
Urbroj: 5030109-97-1
Zagreb, 27. ožujka 1997.

Predsjednik
**mr. Zlatko Mateša,** v. r.

Uredba, NN 34/1997-501
## Odluka o utvrđivanju visine naknade troškova izborne promidžbe za izbor zastupnika u Županijski dom Sabora Republike Hrvatske

### NN 34/1997 (2.4.1997.), Odluka o utvrđivanju visine naknade troškova izborne promidžbe za izbor zastupnika u Županijski dom Sabora Republike Hrvatske

# VLADA REPUBLIKE HRVATSKE

Na temelju članka 21. stavka 3. Zakona o izborima zastupnika u Sabor
Republike Hrvatske ("Narodne novine", br. 22/92, 1/93, 30/93 - pročišćeni
tekst, 11/94, 68/95 i 108/96), Vlada Republike Hrvatske je na sjednici
održanoj 27. ožujka 1997. godine donijela

## **ODLUKU**

### **O UTVRĐIVANJU VISINE NAKNADE TROŠKOVA IZBORNE PROMIDŽBE ZA IZBOR ZASTUPNIKA U ŽUPANIJSKI DOM SABORA REPUBLIKE HRVATSKE**

I.

Politička stranka čija županijska lista na izborima za zastupnike u
Županijski dom Sabora Republike Hrvatske dobije najmanje 5% glasova birača
ima pravo na naknadu troškova izborne promidžbe, u iznosu od 30.000,00
kn.

II.

Pravo na naknadu troškova izborne promidžbe iz točke I. ove Odluke političke
stranke će ostvariti nakon objave službenih rezultata izbora od strane
Izbornog povjerenstva Republike Hrvatske.

III.

Ova Odluka stupa na snagu danom objave u "Narodnim novinama".

Klasa: 015-01/97-02/05
Urbroj: 5030109-97-2
Zagreb, 27. ožujka 1997.

Predsjednik
**mr. Zlatko Mateša,** v. r.

Odluka, NN 34/1997-502
## Odluka o izmjeni Odluke o posebnim mjerama carinskog nadzora pri uvozu, izvozu ili provozu određenih roba

### NN 34/1997 (2.4.1997.), Odluka o izmjeni Odluke o posebnim mjerama carinskog nadzora pri uvozu, izvozu ili provozu određenih roba

# VLADA REPUBLIKE HRVATSKE

Na temelju članka 9. stavka 1. Carinskog zakona ("Narodne novine", br.
53A/91, 64/91, 33/92, 26/93, 106/93 i 92/94), Vlada Republike Hrvatske
je na sjednici održanoj 27. ožujka 1997. godine donijela

## **ODLUKU**

### **O IZMJENI ODLUKE O POSEBNIM MJERAMA CARINSKOG NADZORA PRI UVOZU, IZVOZU ILI PROVOZU ODREĐENIH ROBA**

I.

U Odluci o posebnim mjerama carinskog nadzora pri uvozu, izvozu ili
provozu određenih roba ("Narodne novine", br. 12/96 i 18796), u točki I.
stavku 1. podtočki 4) riječi: "cestovni granični prijelaz Vinjani Donji"
zamjenjuju se riječima: "cestovni granični prijelazi Vinjani Donji i Kamensko".

II.

Ova Odluka stupa na snagu danom objave u "Narodnim novinama."

Klasa: 413-01/96-01/01
Urbroj: 5030116-97-2
Zagreb, 27. ožujka 1997.

Predsjednik
**mr. Zlatko Mateša,** v. r.

Odluka, NN 34/1997-504
## Odluka o davanju suglasnosti na Statut Hrvatskog informativno-kulturnog zavoda

### NN 34/1997 (2.4.1997.), Odluka o davanju suglasnosti na Statut Hrvatskog informativno-kulturnog zavoda

# VLADA REPUBLIKE HRVATSKE

Na temelju članka 13. stavka 2. Uredbe o osnivanju Hrvatskog informativno-kulturnog
zavoda ("Narodne novine", broj 72/94), Vlada Republike Hrvatske je na sjednici
održanoj 27. ožujka 1997. godine donijela

## **ODLUKU**

### **O DAVANJU SUGLASNOSTI NA STATUT HRVATSKOG INFORMATIVNO-KULTURNOG ZAVODA**

I.

Daje se suglasnost na Statut Hrvatskog informativno-kulturnog zavoda,
kojeg je donijelo Upravno vijeće Hrvatskog informativno-kulturnog zavoda
21. ožujka 1997. godine.

II.

Statut Hrvatskog informativno-kulturnog zavoda može se početi primjenjivati
od dana stupanja na snagu Uredbe o izmjeni Uredbe o osnivanju Hrvatskog
informativno-kulturnog zavoda, koju je Vlada Republike Hrvatske donijela
na sjednici održanoj 27. ožujka 1997. godine.

III.

Ova Odluka stupa na snagu danom objave u "Narodnim novinama".

Klasa: 023-03/97-01/05
Urbroj: 5030109-97-1
Zagreb, 27. ožujka 1997.

Predsjednik
**mr. Zlatko Mateša,** v. r.

Odluka, NN 34/1997-506
## Pravilnik o izmjeni i dopuni Pravilnika o kriterijima za dodjelu naziva referentnog centra Ministarstva zdravstva

### NN 34/1997 (2.4.1997.), Pravilnik o izmjeni i dopuni Pravilnika o kriterijima za dodjelu naziva referentnog centra Ministarstva zdravstva

# **MINISTARSTVO ZDRAVSTVA**

Na temelju stavka 4. članka 99. Zakona o zdravstvenoj zaštiti ("Narodne
novine" br. 1/97. - pročišćeni tekst) ministar zdravstva Republike Hrvatske,
donosi

## **PRAVILNIK**

### **O IZMJENI I DOPUNI PRAVILNIKA O KRITERIJIMA ZA DODJELU NAZIVA REFERENTNOG CENTRA MINISTARSTVA ZDRAVSTVA**

Članak 1.

U Pravilniku o kriterijima za dodjelu naziva referentnog centra Ministarstva
zdravstva ("Narodne novine" br. 33/94.) u članku 3. stavak 2. mijenja se
i glasi:

"Elaborat zdravstvene ustanove za dodjelu naziva referentnog centra
Ministarstva zdravstva uz odluke stručnog i upravnog vijeća treba sadržavati
dokumente koji će dokazivati ispunjavanje uvjeta propisanih kriterijima
iz članka 2. ovog Pravilnika, te mišljenje stručnog medicinskog društva
kojim se podržava zahtjev ustanove."

Članak 2.

Iza članka 3. dodaje se novi članak 3a. koji glasi:

Članak 3a.

Elaborat zdravstvene ustanove za dodjelu naziva referentnog centra Nacionalno
zdravstveno vijeće daje na stručno mišljenje recenzentu ili recenzentima
iz redova istaknutih zdravstvenih stručnjaka sa znanstveno-nastavnim zvanjem
ovisno o oblasti zdravstvene zaštite za koju se dodjela naziva traži.

Recenzent ili recenzenti su obvezni recenziju elaborata iz stavka 1.
ovog članka izvršiti u roku od dva mjeseca po zaprimljenom zahtjevu za
izradu mišljenja Nacionalnog zdravstvenog vijeća.

Stručno mišljenje recenzenta treba sadržavati osvrt na sve uvjete utvrđene
kriterijima u članku 2. ovog Pravilnika."

Članak 3.

Iza članka 3a. dodaje se novi članak 3b. koji glasi:

Članak 3b.

Rad recenzenta (recenzenata) elaborata zdravstvene ustanove nagrađuje
se sukladno posebnom rješenju ministra zdravstva.

Troškove rada recenzenta (recenzenata) podmiruje zdravstvena ustanova
koja je pokrenula postupak za dodjelu naziva referentnog centra Ministarstva
zdravstva."

Članak 4.

Ovaj Pravilnik stupa na snagu u roku od 8 dana od objave u "Narodnim
novinama".

Klasa: 011-01/97-01/44
Ur.broj: 534-02-10-97-0001
Zagreb, 19. ožujka 1997.

Ministar
**prof. dr. sc. Andrija Hebrang,** v. r.

Pravilnik, NN 34/1997-508
## Rješenje Ustavnog suda Republike Hrvatske broj U-III-213 od 26

### NN 34/1997 (2.4.1997.), Rješenje Ustavnog suda Republike Hrvatske broj U-III-213 od 26

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, dr. Nikola Filipović, Ante Jelavić Mitrović,
mr. Vojislav Kučeković, Jurica Malčić, mr. Hrvoje Momčinović, Ivan Marijan
Severinac i Mladen Žuvela, odlučujući o ustavnoj tužbi M. N. iz Z., zastupanog
od odvjetnika K. K., V. D. - L. i M. K., na sjednici održanoj dana 26.
ožujka 1997. godine, donio je

## **RJEŠENJE**

1. Ustavna tužba se odbacuje.

2. Ovo će se rješenje objaviti u "Narodnim novinama".

Obrazloženje

Ustavna tužba podnijeta je u povodu rješenja Županijskog suda u Gradu
Z. broj: IX-II-Kv-152/97 od 11. ožujka 1997. godine.

Navedeno rješenje Županijski sud u Gradu Z. donio je odlučujući o žalbi
okrivljenika, koji je i podnositelj ustavne tužbe, protiv rješenja Županijskog
suda u Gradu Z., Istražnog odjela, broj: XIII-KIO-I-89/97 od 5. ožujka
1997. godine, o provođenju istrage i o određivanju pritvora iz zakonske
osnove navedene u članku 182. stavak 2. točke 1. Zakona o krivičnom postupku
(pročišćeni tekst "Narodne novine", broj 34/1993, 38/1993, 28/1996).

Osporenim rješenjem žalba okrivljenika je odbijena kao neosnovana.

Podnositelj ustavne tužbe smatra da su mu time povrijeđena prava iz
odredaba članaka 3., 5., 14., 29., i 115. Ustava Republike Hrvatske.

Ustavna tužba nije dopuštena.

Prema odredbama članka 28. Ustavnog zakona o Ustavnom sudu Republike
Hrvatske ("Narodne novine", broj 13/91) svatko može Ustavnom sudu podnijeti
ustavnu tužbu ako smatra da mu je odlukom sudbene vlasti, upravne vlasti
ili drugih tijela koja imaju javne ovlasti, povrijeđena Ustavom utvrđena
sloboda i prava čovjeka i građanina. Ako je zbog povrede ustavnog prava
dopušten drugi pravni put, ustavna tužba može se podnijeti tek nakon što
je taj pravni put iscrpljen.

Stajalište je ovog Suda (dosad zauzeto u predmetima U-III-6/92, U-III-7/92,
U-III-10/92, U-III-32/92, U-III-1/93, U-III-556/94, U-III-67/95, U-III-862/95,
U-III-888/95, U-III-889/95, U-III-890/95, U-III-355/96, U-III-375/96) da
se u povodu provođenja istrage i određivanja pritvora, odnosno produženja
pritvora, te o drugim prethodnim pitanjima, ustavna tužba može podnijeti
tek po okončanju krivičnog postupka, dakle kad se iscrpi pravni put na
presudu u krivičnom predmetu.

Budući da u ovoj pravnoj stvari podnositelja ustavne tužbe nije, u smislu
članka 28. stavak 2. navedenog Ustavnog zakona, iscrpljen drugi pravni
put, nisu ispunjene procesne pretpostavke za odlučivanje, te je Sud riješio
kao u izreci.

Ovo se rješenje temelji na odredbi članka 26. navedenog Ustavnog zakona,
te na odredbi članka 58. Poslovnika Ustavnog suda Republike Hrvatske ("Narodne
novine", broj 29/1994), a njegova objava na odredbi članka 20. stavak 1.
navedenog Ustavnog zakona.

Broj: U-III-213/1997
Zagreb, 26. ožujka 1997.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Rješenje, NN 34/1997-513
## Stopa rasta proizvođačkih cijena industrijskih proizvoda u ožujku 1997. godine

### NN 34/1997 (2.4.1997.), Stopa rasta proizvođačkih cijena industrijskih proizvoda u ožujku 1997. godine

# **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U OŽUJKU 1997. GODINE**

Stopa rasta proizvođačkih cijena industrijskih proizvoda u ožujku 1997.
godine u odnosu na veljaču 1997. godine iznosi:
**-0,7**

Klasa: 957-04/97-01/33
Urbroj: 555-05-04-97-33
Zagreb, 1. travnja 1997.

Ravnatelj
**mr. sc. Ivan Rusan,** v. r.

Ostalo, NN 34/1997-514
## Indeks cijena na malo u Republici Hrvatskoj u ožujku 1997. godine

### NN 34/1997 (2.4.1997.), Indeks cijena na malo u Republici Hrvatskoj u ožujku 1997. godine

# OBJAVE

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U OŽUJKU 1997. GODINE**

Indeks cijena na malo u Republici Hrvatskoj u ožujku 1997. godine u
odnosu na veljaču 1997. godine iznosi: **100,1.**

Klasa: 957-04/97-01/34
Urbroj: 555-05-04-97-34
Zagreb, 1. travnja 1997.

Ravnatelj
**mr. sc. Ivan Rusan,** v. r.

Ostalo, NN 34/1997-515
## Odluka o razrješenju mr. Nevena Jurice dužnosti izvanrednog i opunomoćenog veleposlanika Republike Hrvatske u Republici Bugarskoj

### NN 35/1997 (4.4.1997.), Odluka o razrješenju mr. Nevena Jurice dužnosti izvanrednog i opunomoćenog veleposlanika Republike Hrvatske u Republici Bugarskoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI BUGARSKOJ**

mr. NEVEN JURICA razrješuje se dužnosti izvanrednog i opunomoćenog veleposlanika
Republike Hrvatske u Republici Bugarskoj, sa sjedištem u Sofiji.

Ova Odluka stupa na snagu 1. travnja 1997.

Broj: 01-97-547/1
Zagreb, 28. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1997-516
## Odluka o imenovanju i razrješenju ministra gospodarstva

### NN 35/1997 (4.4.1997.), Odluka o imenovanju i razrješenju ministra gospodarstva

# **PREDSJEDNIK REPUBLIKE HRVATSKE**

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU I RAZRJEŠENJU MINISTRA GOSPODARSTVA**

DAVOR ŠTERN razrješuje se dužnosti ministra gospodarstva, radi odlaska na novu dužnost.

mr. NENAD PORGES imenuje se ministrom gospodarstva.

Ova Odluka stupa na snagu 1. travnja 1997.

Broj: 01-97-537/1
Zagreb, 15. travnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1997-517
## Odluka o određivanju granice pomorskog dobra na dijelu k.o. Umag - područje Savudrije

### NN 35/1997 (4.4.1997.), Odluka o određivanju granice pomorskog dobra na dijelu k.o. Umag - područje Savudrije

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
3. travnja 1997. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. UMAG - PODRUČJE SAVUDRIJE**

I.

Ovom Odlukom određuje se granica pomorskog dobra na području Savudrije
uz objekt "Dječje odmaralište".

II.

Granica pomorskog dobra na dijelu k.o. Umag - područje Savudrije polazi
od početka granice posjeda na dijelu k.č. br. 5 iz pravca istoka ka zapadu
od ruba javne prometnice i proteže se pravolinijski uz rub pokosa do lomne
točke A koja je obilježena početkom potpornog zida pomaknuta za 6 metara.
Granica dalje prati rub potpornog zida pomaknuta za 6 metara do početka
drvoreda, slijedi utvrđenu liniju drvoreda i na dijelu se prekida kod improviziranog
spusta (kosine), te se pomiče za 3 metra u kopno i slijedi drugi drvored.
Granica se dalje proteže do lomne točke B koja predstavlja sjecište pravca
drvoreda s pravcem vanjskog ruba terase izgrađenog objekta "Lanterna",
te dalje prati rub rečenog objekta, a ucrtana je na kopiji katastarskog
plana, broj lista 1.

III.

Na temelju ove Odluke, nadležna tijela izvršit će potrebne radnje u
svezi evidencije pomorskog dobra.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/97-01/02
Urbroj: 5030116-97-3
Zagreb, 3. travnja 1997.

Potpredsjednik
**mr. Borislav Škegro,** v. r.

Odluka, NN 35/1997-519
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 35/1997 (4.4.1997.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# **MINISTARSTVO UNUTARNJIH POSLOVA**

Temeljem članka 18. stavka 4. Zakona o oružju ("Narodne novine" br.
69/92., 26/93., 43/93., 29/94., 108/95. i 20/97.), ministar unutarnjih
poslova, uz suglasnost ministra zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 13/94., 95/95., 17/96., 50/96., 54/96.,
67/96. i 110/96.) u točci I. iza rednog broja 44. dodaju se brojevi i riječi:

"45. Privatna ordinacija medicine rada

dr. Dubravka Imbriovčan, Koprivnica, Ledinska 3."

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-2533/2-1997.
Zagreb, 24. ožujka 1997.

Ministar
**Ivan Penić,** v. r.

Rješenje, NN 35/1997-520